b'\n_START_ARTICLE_\nSebastian Vettel\n_START_SECTION_\nFormul\xc4\x97s 1 karjera\n_START_PARAGRAPH_\n2006 metais tapo pilotu bandytoju BMW-Sauber komandoje, kartais atstovaudavo komand\xc4\x85 penktadienio treniruot\xc4\x97se._NEWLINE_Kit\xc4\x85met JAV GP lenktyn\xc4\x97se pakeit\xc4\x97 susi\xc5\xbeeidus\xc4\xaf pagrindin\xc4\xaf komandos pilot\xc4\x85 pilot\xc4\x85 Robert\xc4\x85 Kubic\xc4\x85; debiuto lenktyn\xc4\x97se peln\xc4\x97 vien\xc4\x85 ta\xc5\xa1k\xc4\x85 taip tapdamas jauniausiu ta\xc5\xa1kus pelniusiu pilotu Formul\xc4\x97je 1. Tais pa\xc4\x8diais metais Vengrijos Grand Prix gavo viet\xc4\x85 Scuderia Toro Rosso komandoje, kurioje lenktyniavo iki sezono galo._NEWLINE_2008\xc2\xa0m. sezone Italijos GP metu vokietis sau ir komandai peln\xc4\x97 pirm\xc4\x85j\xc4\x85 Pole pozicij\xc4\x85 ir pergal\xc4\x99 lenktyn\xc4\x97se. Puikiai pasinaudoj\xc4\x99s \xc5\xa1lapia trasa jis sugeb\xc4\x97jo be didesni\xc5\xb3 problem\xc5\xb3 laim\xc4\x97ti ir kvalifikacij\xc4\x85, ir pa\xc4\x8dias lenktynes. Po \xc5\xa1io rezultato jis pasiek\xc4\x97 ir dar vien\xc4\x85 rekord\xc4\x85\xc2\xa0\xe2\x80\x93 tapo jauniausiu pilotu laim\xc4\x97jusiu kvalifikacij\xc4\x85 ir lenktynes. 2008\xc2\xa0m. Liepos 17 d. prane\xc5\xa1ta, jog nuo 2009-\xc5\xb3j\xc5\xb3 sezono Red Bull Racing komandos antr\xc4\x85j\xc4\xaf bolid\xc4\x85 pilotuos vokietis, pakeisiantis karjer\xc4\x85 baigiant\xc4\xaf David\xc4\x85 Coulthard\xc4\x85. Sezon\xc4\x85 vokietis baig\xc4\x97 su 35 ta\xc5\xa1kais, taip u\xc5\xbeimdamas 8 viet\xc4\x85 galutin\xc4\x97je \xc4\xafskaitoje._NEWLINE_Pirmajame 2009\xc2\xa0m. etape Australijoje Vettelis pasitrauk\xc4\x97 i\xc5\xa1 lenktyni\xc5\xb3 va\xc5\xbeiuodamas antroje pozicijoje, kuomet, likus trims ratams iki fini\xc5\xa1o, jis susid\xc5\xabr\xc4\x97 su Robertu Kubica va\xc5\xbeiuodamas antroje pozicijoje. U\xc5\xbe \xc5\xa1\xc4\xaf incident\xc4\x85 Vetteliui buvo skirta de\xc5\xa1imties starto pozicij\xc5\xb3 bauda kitose lenktyn\xc4\x97se. Kvalifikacijoje Kinijoje Sebastianas i\xc5\xa1kovojo Pole pozicij\xc4\x85 taip nutraukdamas Brawn GP bolid\xc5\xb3 dominavim\xc4\x85 pirmuose dvejuose sezono etapuose, o lietaus merkiamose lenktyn\xc4\x97se nugal\xc4\x97jo, jo komandos draugas Markas Webberis fini\xc5\xa1avo antras.'